არტემ დაციშინი

არტემ  დაციშინი (უკრ.  Артем  Дацишин,  დ. 26 იანვარი, 1979 – გ. 17 მარტი, 2022) —  უკრაინელი ბალეტის მოცეკვავე, უკრაინის ეროვნული ოპერის სოლისტი.  მთავარ პარტიებს ასრულებდა  ჩაიკოვსკის „ გედების ტბასა“ და პროკოფიევის „რომეო და ჯულიეტაში “. საერთაშორისო კონკურსების ჯილდოების მფლობელი.  გასტროლებზე დადიოდა  ევროპაში, ჩრდილოეთ ამერიკასა და იაპონიაში.  დაიღუპა 2022 წელს უკრაინაში რუსეთის შეჭრის დროს რუსული არტილერიის ცეცხლის შედეგად.

 ცხოვრება და კარიერა 
არტემ დაციშინი დაიბადა ხერსონში. დაამთავრა და კიევის საბალეტო დასთან არსებული კიევის ქორეოგრაფიული სკოლა. სწავლობდა ვ. პარსეგოვთან.      სტუდენტობის პერიოდში მონაწილეობდა 1996 წლის სერჟ ლიფარის სახელობის საერთაშორისო საბალეტო კონკურსში, სადაც მესამე ადგილი დაიკავა.    1998 წლის რუდოლფ ნურიევის საერთაშორისო საბალეტო კონკურსზე სხვა მონაწილესთან ერთად გახდა მეორე საპრიზო ადგილის მფლობელი, ვინაიდან  პირველი  ადგილი არავის დაუკავებია. 

1997 წელს დაციშინი  გახდა უკრაინის ეროვნული ოპერის სოლისტი. იგი ასრულებდა წამყვან პარტიებს  მარიუს პეტიპას და ლევ ივანოვის  „ გედების ტბასა“ და „მაკნატუნაში“, ჟან კორალისა და ჟიულ პეროს „ ჟიზელში“, პეტიპას „ ბაიადერაში,“ პროკოფიევის „ რომეო და ჯულიეტაში“ და სხვა სპექტაკლებში.     2001 წლის სექტემბერში ლონდონის სადლერ'ს უელსის თეატრში პარტნიორობა გაუწია ანასტასია ვოლოჩკოვას.  2004 წელს კიევის დასთან ერთად გამართა გასტროლები ესპანეთსა და მალიორკაზე, სადაც მთავარი პარტიები შეასრულა სპექტაკლებში „გედების ტბა“ და „მძინარე მზეთუნახავი“ .  2014 წლის ოქტომბერში მან მონაწილეობა მიიღო უკრაინის ეროვნული ოპერის ლტოლვილი ბავშვებისთვის გამართულ საქველმოქმედო ღონისძიებაში, სადაც იცეკვა კარენ ხაჩატურიანის მუსიკით და გენრიხ მაიოროვის 1995 წლის ქორეოგრაფიით დადგმულ ბალეტში „ჩიპოლინო“. ბევრ ახალ მოცეკვავესთან ერთად შეასრულა უფლისწულ ლემონის როლი დადგმაში „სასაცილოდ ამპარტავანი.“ გასტროლებზე იმყოფებოდა გერმანიაში, ავსტრიაში, შვეიცარიაში, იტალიაში, ესპანეთში, საფრანგეთში, პორტუგალიაში, იაპონიაში, ლიბანში, კანადასა და ამერიკის შეერთებულ შტატებში.    

 გარდაცვალება 
ქორეოგრაფ ალექსეი რიტმანსკის გადმოცემით, დაციშინი მძიმედ დაიჭრა 2022 წლის 26 თებერვალს რუსული მხარის მიერ გახსნილი საარტილერიო ცეცხლის შედეგად.  BBC News-მა 43 წლის დაციშინის გარდაცვალების შესახებ განცხადება გააკეთა 2022 წლის 19 მარტს.   

 სქოლიო 

კატეგორია:დაბადებული 26 იანვარი
კატეგორია:დაბადებული 1979
კატეგორია:გარდაცვლილი 22 მარტი
კატეგორია:გარდაცვლილი 2022
კატეგორია:XX საუკუნის ბალეტის მოცეკვავეები